ചാർലി ജെമിസൺ, ഡൊറോത്തി ജെമിസൺ (née ഗ്രീൻ) എന്നിവരുടെ മൂന്ന് മക്കളിൽ ഇളയവളായി മീ കരോൾ ജെമിസൺ 1956 ഒക്ടോബർ 17 ന് അലബാമയിലെ ഡെക്കാറ്റൂരിലാണ് ജനിച്ചത്. അവരുടെ പിതാവ് ഒരു ചാരിറ്റി ഓർഗനൈസേഷന്റെ മെയിന്റനൻസ് സൂപ്പർവൈസറായിരുന്നു. അമ്മ ഇല്ലിനോയിയിലെ ചിക്കാഗോയിലെ ലുഡ്വിഗ് വാൻ ബീറ്റോവൻ എലിമെന്ററി സ്കൂളിൽ ഇംഗ്ലീഷ്, കണക്ക് എന്നിവയുടെ പ്രാഥമിക സ്കൂൾ അദ്ധ്യാപികയായി ജോലി ചെയ്തിരുന്നു. ഈ കുടുംബം ആദ്യം വുഡ്‌ലാൻ, പിന്നീട് മോർഗൻ പാർക്ക് പരിസരങ്ങളിൽ താമസിച്ചു. ശാസ്ത്രം പഠിക്കണമെന്നും ഒരുനാൾ ബഹിരാകാശത്തേക്ക് പോകണമെന്നും ജെമിസന് ചെറുപ്പം മുതലേ താല്പര്യമായിരുന്നു. പ്രത്യേകിച്ച് സ്റ്റാർ ട്രെക്ക് ടെലിവിഷൻ ഷോയിലൂടെ ആഫ്രിക്കൻ-അമേരിക്കൻ നടി നിക്കെൽ നിക്കോൾസ് അവതരിപ്പിച്ച ലെഫ്റ്റനന്റ് ഉഹുറയുടെ ചിത്രീകരണം എന്നിവയിലൂടെ ബഹിരാകാശത്തോടുള്ള താൽപര്യം കൂടുതൽ വർദ്ധിച്ചു.

ജെമിസൺ നിരീക്ഷണങ്ങൾ നടത്തികൊണ്ട് ശാസ്ത്രത്തെക്കുറിച്ച് കൂടുതലറിയുന്നതിലൂടെ പ്രകൃതിയും മനുഷ്യ ശരീരശാസ്ത്രവും ആസ്വദിച്ചു പഠിച്ചു. അമ്മ അവളുടെ ജിജ്ഞാസയെ പ്രോത്സാഹിപ്പിച്ചു. അവരുടെ മാതാപിതാക്കൾ ശാസ്ത്രത്തോടുള്ള ജെമിസന്റെ താൽപ്പര്യത്തെ പിന്തുണച്ചിരുന്നു. ഒരിക്കലും അധ്യാപകരിൽ അതേ പിന്തുണ അവൾ കണ്ടില്ല.വളർന്നപ്പോൾ ഒരു ശാസ്ത്രജ്ഞയാകാൻ ആഗ്രഹിക്കുന്നുവെന്ന് കിന്റർഗാർട്ടൻ അധ്യാപികയോട് പറഞ്ഞപ്പോൾ, ടീച്ചർ അനുമാനിച്ചത് ജെമിസൺ ഒരു നഴ്‌സാകാൻ ആഗ്രഹിക്കുന്നു എന്നാണ്.അപ്പോളോ ദൗത്യങ്ങളിൽ ബഹിരാകാശവനിതയാത്രികരുടെ അഭാവം ജെമിസനെ നിരാശപ്പെടുത്തി. അവൾ പിന്നീട് പറയുകയുണ്ടായി, "എല്ലാവരും ബഹിരാകാശത്തെക്കുറിച്ച് ആവേശഭരിതരായിരുന്നു, പക്ഷേ ബഹിരാകാശവനിതയാത്രികർ ഇല്ലെന്നതിൽ ഞാൻ ശരിക്കും പ്രകോപിതയായി."

എട്ടും ഒമ്പതും വയസ്സിൽ ബാലെ പഠിക്കാൻ തുടങ്ങിയ ജെമിസൺ 12 വയസ്സുള്ളപ്പോൾ ഹൈസ്കൂളിൽ ചേർന്നു. അവിടെ ചിയർ ലീഡിംഗ് ടീമിലും മോഡേൺ ഡാൻസ് ക്ലബ്ബിലും പങ്കെടുത്തു.കുട്ടിക്കാലത്ത്, ഒരു പ്രൊഫഷണൽ നർത്തകിയാകാനുള്ള ആഗ്രഹം ജെമിസന് ഉണ്ടായിരുന്നതിനാൽ ആഫ്രിക്കൻ, ജാപ്പനീസ്, ബാലെ, ജാസ്, മോഡേൺ ഡാൻസ് എന്നിവയുൾപ്പെടെ നിരവധി നൃത്ത ശൈലികൾ പഠിച്ചു.പതിനാലാമത്തെ വയസ്സിൽ വെസ്റ്റ് സൈഡ് സ്റ്റോറിയിലെ മരിയയുടെ പ്രധാന വേഷത്തിനായി ഓഡിഷൻ നടത്തി. പ്രധാന വേഷം ലഭിച്ചില്ലെങ്കിലും ഒടുവിൽ പശ്ചാത്തല നർത്തകിയായി തിരഞ്ഞെടുക്കപ്പെട്ടു.

1973-ൽ ചിക്കാഗോയിലെ മോർഗൻ പാർക്ക് ഹൈസ്‌കൂളിൽ നിന്ന് ബിരുദം നേടിയ ശേഷം ജെമിസൺ 16 ആം വയസ്സിൽ സ്റ്റാൻഫോർഡ് സർവകലാശാലയിൽ ചേർന്നു. അവൾ ചെറുപ്പമാണെങ്കിലും, കോളേജിൽ പോകുന്നതിനുവേണ്ടി വീട്ടിൽ നിന്ന് വിട്ടുനിൽക്കുന്നതിന് "തൻറേടമുണ്ടായിരുന്നിട്ടും നിഷ്കളങ്കമായിരുന്നതിനാൽ " അവളെ കൂടുതൽ അസ്വസ്ഥമാക്കിയെന്നു ജെമിസൺ പിന്നീട് പറയുകയുണ്ടായി.ജെമിസന്റെ ക്ലാസുകളിൽ വളരെ കുറച്ച് ആഫ്രിക്കൻ-അമേരിക്കൻ വിദ്യാർത്ഥികൾ മാത്രമേ ഉണ്ടായിരുന്നുള്ളൂ, മാത്രമല്ല അദ്ധ്യാപകരിൽ നിന്ന് വിവേചനം അനുഭവിക്കുകയും ചെയ്തിരുന്നു.2008-ൽ ദ ഡെസ് മൊയ്‌ൻസ് രജിസ്റ്ററിന് നൽകിയ അഭിമുഖത്തിൽ ജെമിസൺ 16 വയസിൽ സ്റ്റാൻഫോർഡിലേക്ക് പോകുന്നത് ബുദ്ധിമുട്ടാണെന്നും എന്നാൽ അവളിലെ ചെറുപ്പക്കാരുടെ ധാർഷ്‌ട്യം അവളെ സഹായിച്ചിരിക്കാമെന്നും പറയുകയുണ്ടായി.വെളുത്ത പുരുഷ മേധാവിത്വമുള്ള സമൂഹത്തിൽ സ്ത്രീകൾക്കും ന്യൂനപക്ഷങ്ങൾക്കും വിജയിക്കാൻ ചില ധാർഷ്ട്യം ആവശ്യമാണെന്ന് ജെമിസൺ വാദിച്ചു.

സ്റ്റാൻഫോർഡിൽ, ജെമിസൺ ബ്ലാക്ക് സ്റ്റുഡന്റ്സ് യൂണിയന്റെ നേതാവായിരുന്നു. ഔട്ട് ഓഫ് ഷാഡോസ് എന്ന സംഗീത-നൃത്ത നിർമ്മാണവും അവർ സംവിധാനം ചെയ്തു.കോളേജിലെ സീനിയർ വർഷത്തിൽ, മെഡിക്കൽ സ്കൂളിൽ പോകുന്നതിനോ അല്ലെങ്കിൽ ബിരുദാനന്തര ബിരുദധാരിയായോ ഒരു പ്രൊഫഷണൽ നർത്തകിയെന്ന നിലയിലോ ഉള്ള തിരഞ്ഞെടുപ്പുമായി ബന്ധപ്പെട്ട് അവൾ ആശയകുഴപ്പത്തിലായി. 1977-ൽ സ്റ്റാൻഫോർഡിൽ നിന്ന് ബി.എ. ആഫ്രിക്കൻ, ആഫ്രിക്കൻ-അമേരിക്കൻ പഠനങ്ങളിൽ ബിരുദം , ബി.എസ്. കെമിക്കൽ എഞ്ചിനീയറിംഗിലും ബിരുദം നേടി.സ്റ്റാൻഫോർഡിലായിരിക്കുമ്പോൾ, ബഹിരാകാശത്തോടുള്ള അവളുടെ ബാല്യകാല താൽപ്പര്യവുമായി ബന്ധപ്പെട്ട പഠനങ്ങൾ നടത്തുകയും ആദ്യം നാസയിൽ അപേക്ഷിക്കാൻ ആലോചിക്കുകയും ചെയ്തു.

വിദ്യാഭ്യാസം
മെഡിക്കൽ ജീവിതം
നാസയിൽ നിന്നുള്ള രാജി
പൊതു പ്രൊഫൈൽ